projecte-aina/catalan_government_crawling huggingface dataset:
Coordinació de l'activitat: Institut Català del Sòl (INCASÒL)
La UPC i l'INCASÒL han signat un conveni per definir i coordinar les seves actuacions en l'assessorament, així com intercanviar informació i actuacions en els camps de les investigacions i de l'aplicació de la tecnologia a la construcció d'habitatges.
Amb aquest Conveni també s'encarrega un estudi de mercat de sistemes innovadors fora de Catalunya.
Amb la finalitat de vetllar per la seguretat dels/de les treballadors/ores del ram de la construcció, es construeixen els edificis de manera modular que a la vegada industrialitza el procés, augmenta la qualitat i redueix els costos, tant temporals com econòmics.
Recerca sobre processos, tècniques i sistemes de construcció industrialitzada en edificis d'habitatges plurifamiliars.
La Secretaria d'Habitatge i l'INCASÒL van convocar l'any 2007 dos concursos d'innovació tecnològica (CIT) per promoure la incorporació de nous sistemes i tecnologies en la construcció d'habitatge protegit.
El projecte Rendiment de Sistemes Innovadors es basa en la valoració de les tècniques o dels sistemes innovadors en relació amb la seva adequació a l'edifici i el nivell de qualitat i productivitat assolit.
En aquest projecte a més de l'anàlisi, recerca nous processos emprats fora de Catalunya, i acabarà difonent els resultats.
La novetat d'aquest projecte radica en la construcció industrialitzada, des del taller, mitjançant un sistema semiindustrialitzat, en sec, i un sistema de construcció modular d'alta precisió de barracons que actua com a element portant.
La finalitat del projecte és vetllar pels/per les treballadors/ores del ram de la construcció amb la millora dels nivells de seguretat dels/de les operaris/àries (minimització de riscos laborals), una millor planificació dels treballs, una millora en l'especialització, alhora, que amb aquest sistema es redueixen els terminis de construcció de l'obra amb l'objectiu de donar un millor servei a la ciutadania.
Les activitats que es desenvoluparan s'estructuren en tres àmbits de treball i de recerca:
En la primera edició del Concurs, l'INCASÒL va adjudicar la redacció i la construcció de quatre promocions d'habitatge protegit a Callús, el Masnou, Mollet del Vallès i Sant Vicenç dels Horts i la segona convocatòria del Concurs, es van adjudicar dos projectes a Banyoles i a Torelló.
L'any 2009 s'ha construït un edifici al carrer del Comte Borrell a Torelló amb un innovador sistema modular industrialitzat.
La UPC lliurarà els informes elaborats dels diferents àmbits de treball de la recerca objecte del conveni signat.
Construcció de 36 habitatges amb un sistema modular industrialitzat a Torelló
Coordinació de l'activitat: Institut Català del Sòl (INCASÒL)
Període: 1 de gener de 2008 – 30 de juny de 2008
Anàlisi de l'efecte sobre les emissions de CO2 dels diferents models de creixement urbanístic previstos als plans territorials de Catalunya, amb la modelització d'aquestes emissions per als diferents models de creixement urbà.
Estudi basat en l'anàlisi de l'efecte sobre les emissions de CO2 dels diferents models de creixement urbanístic previstos dins dels plans territorials de Catalunya, mitjançant la modelització de les emissions de CO2 per als diferents models de creixement urbà que es desenvolupen en els plans territorials i urbanístics.
L'estudi sobre l'efecte de les emissions de CO2 s'encarregà a l'Institut Cerdà i es va desenvolupar en 4 fases:
S'ha abordat l'anàlisi sobre un cas concret per poder compaginar l'elaboració de la metodologia a partir d'una situació real: Osona.
L'objectiu d'aquest estudi ha radicat en aconseguir incorporar els suficients criteris de sostenibilitat en el disseny i projecte dels sectors perquè aquests i l'activitat generada per ells mostrin una clara reducció en la producció de residus i emissions de CO2.
Beneficiaris: El conjunt de la població de Catalunya
Estudi dels models de creixement territorial i CO2 elaborat per l'Institut Cerdà, en format paper i digital, que inclou les dades recollides i els arxius corresponents a les diferents parts de l'estudi.
També s'han lliurat per separat tots els gràfics i les imatges que s'inclouen a l'estudi.Els resultats s'han previst en base als:
Aquest treball està disponible a la web de l' INCASÒL.
Coordinació de l'activitat: Institut Català del Sòl (INCASÒL)
Període: En fase de desenvolupament
Marc de programes de recerca innovació: INTERREG IVC mitjançant la seva participació en el projecte MITKE.
Desenvolupar mecanismes per gestionar sectors d'activitat econòmica, en les dues vessants: conservació i manteniment, així com nous serveis que aportin un valor afegit a la seva activitat.
El projecte consisteix en generar mecanismes que permetin la gestió dels sectors d'activitat econòmica (SAE) tant per a la seva conservació i manteniment com per dotar-los de tots els serveis que puguin aportar un valor afegit a l'activitat de les empreses, així com per garantir la sostenibilitat econòmica.
La gestió integral comporta no només el manteniment i la conservació del SAE, sinó la possibilitat d'aportar un valor afegit que suposa generar: economies d'escala, tractament d'energies renovables, serveis adequats per a les empreses i per a les persones treballadores, etc. El marc d'intervenció suposa un acord de totes les parts implicades en el territori: Administració local, autonòmica i empreses.
Aquesta gestió en el territori comportarà, possiblement, la creació d'un centre gestor capaç d'aportar tota aquesta dinàmica sense que suposi una despesa addicional per a les empreses.
La publicació del Llibre d'estil SAE per part de l'INCASÒL l'any 2007 ha estat un punt de partida per a la reflexió i la recerca de nous models de referència per al desenvolupament i la gestió integrada amb criteris d'eficiència energètica i sostenibilitat en els nous sectors d'activitat econòmica.
Amb aquesta intenció, l'INCASÒL participa al projecte MITKE, iniciativa europea per millorar el desenvolupament i la gestió dels sectors d'activitat econòmica.
MITKE, és un projecte d'iniciativa regional, en el marc del programa INTERREG IVc, sota la Prioritat 1: Innovació i economia del coneixement.
L'objectiu principal és oferir una plataforma i uns mecanismes per al recull, l'intercanvi i la transferència d'experiències i opinions entre regions d'Europa, per poder trobar i provar unes solucions i unes eines millors per a la intervenció i contribuir a una millor direcció de les àrees de negoci i parcs industrials (Business Areas and Industrial Parks – BAIP's) de tot Europa.
Les empreses pertanyents als sectors d'activitat econòmica.
Generar mecanismes que permetin la gestió dels sectors d'Activitat Econòmica tant per a la seva conservació i manteniment com per tal de dotar-los de tots els serveis que puguin aportar un valor afegit a l'activitat de les empreses alhora de garantir la sostenibilitat econòmica.
La gestió integral comporta no tan sols el manteniment i conservació del SAE, sinó la possibilitat d'aportar un valor afegit generant economies d'escala, tractament d'energies renovables, serveis adequats per les empreses i els treballadors.
El marc d'intervenció suposa un acord de totes les parts implicades en el territori: Administració i empresaris.
A més l'INCASÒL participa en un projecte europeu d'iniciativa regional, MITKE, amb 10 socis diferents regions europees per a l'intercanvi de bones pràctiques per a la gestió dels sectors.
També l'INCASÒL, amb la prova pilot a "el Camí dels Frares" a Lleida, posa en pràctica el Pla de Millora resultant de les aportacions d'altres regions europees.
Coordinació de l'activitat: Institut Català del Sòl (INCASÒL)
Altres participants: Caixa d'Estalvis i Pensions de Barcelona
Període: 2007-2010 (termini previst per dur a terme la implementació d'aquest projecte)
Digitalització del registre i del dipòsit de les fiances, dels contractes d'arrendament de les finques urbanes dipositades a l'INCASÒL, tant l'arxiu històric com l'actual procés de gestió.
El projecte consisteix a passar l'arxiu històric de fiances a imatge.
Per aquest motiu s'ha adjudicat un contracte de serveis de recaptació i devolució de fiances d'arrendaments de finques de naturalesa urbana a l'entitat Caixa d'Estalvis i Pensions de Barcelona per un termini d'execució del serveis d'un any prorrogable fins a un màxim de quatre anys.
La finalitat d'aquesta innovació és l'optimització del procés alhora d'un estalvi prou important en l'ús de paper.
Les implantacions i millores derivades d'aquesta innovació es poden accedir des del web de l' INCASÒL
Generació d'un model d'elevacions de superfície amb un grau de precisió i qualitat suficient per generar ortofotos estrictes.
Aquestes ortofotos resten lliures de zones d'oclusió, atès que s'han completat amb informació de les imatges veïnes del mateix vol.
L'objectiu bàsic és l'establiment de la morfologia en superfície del territori, és a dir, del DSM, amb un nivell de precisió i/o qualitat suficient per realitzar ortofotos estrictes (true ortho) a escales grans.
Malgrat la relativa facilitat de producció, la generació d'ortoimatges a escala molt gran requereixen l'ús de models d'elevacions que incloguin edificis i estructures artificials però, tot i així, la dificultat persisteix ja que a causa de l'efecte de la perspectiva es produeixen zones ocultes.
Aquestes zones s'han de completar amb informació de les imatges veïnes del mateix vol.
Es relaciona fonamentalment amb un altre projecte de l'ICC que millora les tècniques automàtiques de mosaic (processament d'imatges: algorismes).
Imatge en 3D d'una imatge realitzada mitjançant TRUEORTO
Marc de programes de recerca innovació: 6è
Desenvolupament de models i eines que permetin predir la quantitat d'aigua disponible en les conques, segons la mesura de la quantitat de neu, per realitzar una gestió més sostenible dels recursos hídrics.
L'objectiu del projecte és el desenvolupament de models i eines que permetin controlar i predir la quantitat d'aigua disponible en les conques, segons la mesura de la quantitat de neu.
D'aquesta manera, es pretén fer prediccions dels fluxos d'aigua a mitjà i llarg termini per poder realitzar una gestió més sostenible dels recursos hídrics.
Els models desenvolupats es basen en l'ús combinat de dades procedents de satèl·lits d'observació de la Terra i mesures in situ de dades hidrogeològiques i meteorològiques.
En el projecte hi participen instituts de recerca, universitats i empreses de cinc països europeus (Àustria, Eslovènia, Espanya, Itàlia i Suïssa).
L'ICC és el responsable de desenvolupar un geoservei amb el qual es podran aplicar els models desenvolupats en el projecte.
El geoservei segueix els requeriments del programa INSPIRE, i és capaç d'analitzar dades globals i locals per a poder calcular, arxivar, actualitzar i distribuir les informacions derivades de les dades d'innivació.
Objectiu: determinació d'un Geoide local, a Catalunya, d'alta precisió.
Determinació d'un geoide local d'alta precisió i exactitud (desviació de menys d'1 ppm) a Catalunya.
Reducció de l'ús de les tècniques d'anivellament en general, són només necessàries a projectes especials com les tasques de control de les agències geodèsiques oficials.
Disposar d'un geoide local d'alta precisió permet reduir l'ús de les tècniques d'anivellament a projectes especials com els relacionats amb les tasques de control.
Aquest projecte està relacionat amb el sistema de posicionament geodèsic integrat de Catalunya (SPGIC).
La combinació d'un geoide local d'alta precisió (0,1 ppm) i GPS fa innecessari l'ús de tècniques d'anivellació excepte pel que fa a projectes especials o per a tasques de control de les agències geodèsiques oficials.
Objectiu: estudiar les possibilitats cartogràfiques dels nous sensors d'observació de la Terra embarcats en satèl·lit o aerotransportats.
Caracterització precisa de la geometria de les càmeres digitals, estudi dels models geomètrics de sensors d'observació de la Terra.
Els treballs duts a terme en aquest projecte se centren en l'estudi dels models geomètrics, dels mètodes de calibratge geomètric i radiomètric, així com de les possibilitats cartogràfiques d'un o més sensors.
En aquests moments ja es coneixen els models dels sensors RadarSat, ERS i ENVISAT (radar), Landsat, SPOT, MOMS, Ikonos i QuickBird (òptics), TerraSAR-X, Radarsat-2, ALOS/PALSAR (radar) i es troben en estudi CartoSat II i CosmoSkyMed.
En el marc de l'estudi High Resolution Stereoscopic (HRS) organitzat pel Centre Nacional d'Études Spatiales (CNES) i l'International Society for Photogrammetry and Remote Sensing (ISPRS), s'ha avaluat la capacitat del sensor HRS embarcat en l'SPOT-5 per determinar els models d'elevacions del terreny.
S'ha treballat en l'ajust simultani d'imatges òptiques i radar sobre zones remotes, així com en l'avaluació de les seves capacitats mètriques i estereoscòpiques en estacions fotogramètriques digitals (radargrametria).
En el cas d'ús de càmeres digitals en vols fotogramètrics, tot i que implica augmentar la qualitat i reduir despeses, en els casos de zones de gran format, el principal problema és motivat perquè les matrius Charge Coupled Devices (CCD) són petites comparades amb la fotografia aèria tradicional, la qual cosa fa que la presa d'imatges d'una zona obliga a l'augment del nombre de passades de vol. El problema s'ha intentat resoldre de diferents maneres: barretes lineals CCD que "escombren" el terreny línia a línia a mesura que l'avió avança, muntatge de quatre càmeres.
Les dues càmeres de l'ICC adquirides el 2004 i el 2005 corresponen a l'estratègia del segon grup.
Dins de la tecnologia pròpia per utilitzar imatges satèl·lit estereoscòpiques en projectes cartogràfics, s'ha millorat la precisió del model de funcions racionals en el marc d'un ajust per blocs amb pocs o, fins i tot, cap punt de control.
Això s'empra sobretot quan es tracten moltes imatges simultàniament, i permet dur a terme projectes cartogràfics en zones remotes on la informació de camp és escassa o inexistent.
Per acabar, en aquest àmbit l'ICC participa en l'elaboració d'un procediment europeu per validar i calibrar càmeres aèries digitals, cosa que implica l'estandardització de camps de validació i calibratge, així com dels procediments per validar, calibrar i certificar per a usos cartogràfics, segons el Comitè Europeu de Normalització (CEN).
GIM International, Volum 23, Issue 5, pàg.
ISPRS Journal of Photogrammetry and Remotw Sensing, vol 60, núm. 6. pàg.
Període: 1 de gener de 2008 – 4 de febrer de 2008
Estudi del comportament dinàmic de l'estructura del túnel de l'L9 de Metro, que avalua les seves freqüències pròpies –amb diferents models d'aproximació a l'estructura que inclouen l'efecte del terreny que l'envolta- que tenen influència sobre el comportament dinàmic de l'estructura i els seus modes de vibració.
Estudi del comportament dinàmic de l'estructura del túnel de l'L9 de Metro, avaluant les seves freqüències pròpies que tenen influència sobre el comportament dinàmic de l'estructura i els seus modes de vibració.
El càlcul de les freqüències pròpies es realitza a partir de diferents models d'aproximació a l'estructura que inclouen l'efecte d'una part significativa del terreny que l'envolta i en base a l'anàlisi per elements finits.
L'anàlisi modal efectuat sobre el conjunt túnel-terreny complet amb el forjat inclòs ha facilitat el càlcul i l'avaluació de les seves característiques dinàmiques, així com la comparació de les mateixes amb les corresponents al forjat.
Això ha permès determinar la influència d'un terreny molt dur sobre els modes propis de vibració de l'estructura i comparar-ho amb els casos on es considera terreny tou o semidur.
Coordinació de l'activitat: Gestió d'Infraestructures, SAU (GISA)
Període: gener 2008 – desembre 2008
La conducció i el tancament d'andanes automàtic fan necessari establir comunicació per tal de permetre l'enviament de dades i d'imatges en temps real entre els cotxes dels trens i el centre de control que supervisa totes les operacions.
Ha calgut dotar els trens, els túnels, els viaductes, les sales de comunicacions de les principals estacions i el centre de control, de la tecnologia necessària per a la transmissió sense fils d'informació i de vídeos, i amb més capacitat que el que hi ha a la xarxa actual.
El sistema de vídeo embarcat ofereix els serveis següents:
Aplicació del sistema de vídeo embarcat a futures implantacions de la conducció automàtica.
Coordinació de l'activitat: Gestió d'Infraestructures, SAU (GISA)
• Institut Geològic de Catalunya (IGC)
• Geocat, Gestió de Projectes SA
Dur a terme una interpretació geològica del subsòl de Barcelona pròxim al traçat de l'L9 del metro.
El projecte neix com a prova pilot per a trobar metodologies i eines per a la utilització de dades obtingudes amb la construcció de l'L9 del Metro de Barcelona.
Per a la redacció dels projectes de l'L9 i posteriorment amb la instal·lació de dispositius d'auscultació del terreny es disposa d'una informació cada vegada més detallada del subsòl a l'entorn del traçat de l'L9.
El projecte pilot podrà ser punt de partida d'un projecte més ambiciós de caracterització geològica i geotècnica del subsòl de l'àrea metropolitana de Barcelona basat en els sondeigs profunds de les obres subterrànies gestionades per GISA.
El projecte ha aprofitat l'experiència de l'Institut Geològic de Catalunya amb el reconeixement geològic i de la seva capacitat a la interpretació geològica.
El projecte està destinat a crear la base per a desenvolupar una metodologia i una nova interpretació del subsòl de l'àrea metropolitana de Barcelona.
Amb això es podran optimitzar les campanyes d'investigació geològica i geotècnica reduint despeses, molèsties i riscos.
Del projecte futur més ampli podran beneficiar-se:
Ja que és una prova pilot els resultats no seran publicats, però sí explotats internament per part de GISA.
Direcció de l'activitat: Gestió d'Infraestructures, SAU (GISA)
Període: gener 2008 – desembre 2008
Implementació de la conducció automàtica i portes d'andana al Metro de Barcelona (L9 i L11)
L'L9 del Metro de Barcelona és la més llarga d'Europa amb 46,6 km; amb 51 estacions de les quals unes són tradicionals, d'altres són dins del túnel a diferents nivells i la resta a viaductes; 2 tallers i 2 cotxeres.
És la primera línia de metro de Barcelona que incorpora la conducció totalment automàtica.
Des del lloc de comandament central es realitzen totes les operacions diàries de manera automàtica, i l'empresa operadora només supervisa el servei als passatgers/eres.
Així doncs, de manera automàtica es realitza l'obertura i el tancament de portes d'andana, es controla el moviments de trens, es gestionen les estacions, els ascensors i les escales, sortides d'incendis, túnels, és a dir, tota la línia.
Aquests serien els avantatges de la conducció automàtica:
A més, les andanes disposen de portes d'andana al llindar de la zona de vies que incorporen un sistema coordinat amb les portes del tren de manera que les accions d'obrir i tancar es fan sincronitzadament i de forma automàtica.
Les portes d'andana són una mesura de seguretat imprescindible i condició necessària per a la conducció automàtica.
En els propers anys es pretén implantar la conducció automàtica a la meitat de la xarxa de metro de Barcelona.
Coordinació de l'activitat: GISA Gestió d'Infraestructures, SAU (GISA)
Desenvolupar metodologies d'auscultació i realització d'assaigs per a la construcció de l'L9 del Metro a Barcelona.
Per a la construcció de l'L9 del Metro de Barcelona es disposa d'una instrumentació i auscultació sistemàtica del terreny incloses les aigües freàtiques, de les estructures en construcció i dels edificis al seu entorn.
Per a la definició dels projectes constructius es disposa de les bases teòriques i dels càlculs que es basen entre d'altres en els paràmetres del terreny obtinguts segons assaigs in situ localitzats i de laboratori.
Per a la definició dels assaigs i per al seu anàlisi GISA compta amb el seu personal propi, la col·laboració de la UPC i del CIMNE, així com d'un grup d'experts assessors.
El millor coneixement del terreny i l'aplicació de metodologies i materials nous podrà donar beneficis diferents:
Els resultats de l'assaig de formigó amb fibres d'acer i els assaigs a dovelles i, fins i tot, d'un anell de dovelles és origen de tesines com ara:
També s'ha publicat per part de la UPC en algunes jornades com:
L'assaig a gran escala dels materials tous del delta del Llobregat està en fase d'anàlisi.
Els successius assaigs dels efectes de tuneladores sobre el terreny a camps de proves han permès l'optimització de l'excavació amb EPB, són base per a altres investigacions al projecte europeu del 6è programa marc TUNCONSTRUCT i els resultats han estat publicats parcialment (p. ex. a les Jornadas sobre el agua y las infraestructuras en el medio subterráneo, Schwarz, H., La excavación con tuneladoras tipo EPB con frente presurizado bajo nivel freático, 24 de noviembre de 2008).
UPC, Departament d'Enginyeria del Terreny, Cartografia i Geofísica
Coordinació de l'activitat: Gestió d'Infraestructures, SAU (GISA)
Període: gener 2008 - desembre 2008
Proporcionar assessorament sobre sistemes de monotorització de moviments de superfície durant les obres subterrànies de noves línies de ferrocarril en zones urbanes.
Dins de les tasques d'instrumentació i d'auscultació de les obres subterrànies, el control topogràfic de la superfície i dels edificis és una part important i està en desenvolupament i millora contínua.
El projecte es considera com un primer pas per disposar sempre dels millors sistemes de monitorització a preus raonables i impulsar a les empreses subministradores de dispositius i a les operadores dels mateixos, a la millora contínua.
El projecte pot ser origen de projectes més ambiciosos i proves pilot de noves tecnologies de monitorització i transmissió de dades.
En aquest sentit GISA és soci al projecte europeu del 6è programa marc S.
En primer lloc la correcta aplicació de dispositius, eines i metodologies ha de facilitar el treball de GISA, les seves direccions d'obra i els seus responsables de seguiment i control de les obres.
Els beneficiaris són el veïnat de zones amb obres subterrànies, ja que aquestes estan monitoritzades amb més idoneïtat.
Finalment, es podran donar impulsos a les empreses del sector i millorar la seva competitivitat en disposar de sistemes moderns de monitorització.
Coordinació de l'activitat: Gestió d'Infraestructures SAU (GISA)
Període: gener 2008 – desembre 2008
Construcció d'un banc d'assaigs per realitzar mesures de propagació de vibracions a l'entorn.
Per validar el model de predicció de propagació de les vibracions de l'explotació de l'L9 s'ha construït un sistema generador de vibracions que permet realitzar mesures experimentals de la propagació d'aquestes a l'entorn, partint de qualsevol tipus d'infraestructura (amb via o sense, o fins i tot sense llosa de formigó) tenint en compte la diversitat de terrenys i reproduint el més fidelment possible la realitat.
Es generen vibracions anàlogues a les del pas de trens sense necessitat de disposar de tren de proves ni de vies.
El mecanisme es basa en el rodolament d'un eix suportat per la suspensió primària i que està comprimit contra uns corrons.
El sistema permet realitzar mesures a diferents velocitats de gir programables, a 40, 60 i 80 km/h.
D'aplicació en futures construccions ferroviàries.
Diferents vistes del generador de vibracions del Departament d'Enginyeria Mecànica de la UPC